‘আমরা বসে ললিপপ খাব’ বাংলা দখলের কথায় বাংলাদেশি নেতাকে তুলোধোনা মমতার

কলকাতা: বাংলাদেশে সংখ্যালঘু নির্যাতন অন্যদিকে কলকাতা সহ বাংলা-বিহার-ওড়িশা দখলের ডাক দিয়েছেন বিএনপি নেতা। বাংলাদেশি নেতাদের কড়া ভাষায় আক্রমণ করলেন মমতা বন্দ্যোপাধ্যায় (Mamata Banerjee)। সোমবার বিধানসভায় (WB Legislative Assembly) দাঁড়িয়ে মমতা বলেন, যাঁরা বলছেন দখল করবেন, তাঁরা ভাববেন না, আমরা বসে ল্যাবেনচুস খাব। বিএনপি নেতাকে চরম কটাক্ষ করে বলেন, আপনার সেই ক্ষমতা নেই।

কয়েকদিন আগেই বাংলাদেশের প্রাক্তন সেনা কর্মীরা কলকাতা দখলের ডাক দিয়েছিলেন। বিএনপি নেতা রুহুল কবির রিজভি কলকাতাসহ বাংলা-বিহার ওড়িশা দখলের ডাক দিয়েছেন। তা নিয়ে শোরগোল পড়ে গিয়েছিল। বাংলাদেশের উত্তপ্ত পরিস্থিতিতে সোমবার ভারত-বাংলাদেশ বিদেশ মন্ত্রক বৈঠকে বসেছিল। এদিন বিধানসভায় দাঁড়িয়ে বাংলাদেশের পরিস্থিতি নিয়ে মমতা বলেন, বাংলাদেশে যা চলছে তা আমরা ভালো চোখে দেখছি না। আমরা সমস্ত সম্পদ্রায়ের মানুষ একসঙ্গে কাজ করি। দাঙ্গা কিছু গুন্ডা করে। তিনি আরও বলেন, কিছু সংবাদ মাধ্যমের কাছে আবেদন কোনও একটি রাজনৈতিক দলের পক্ষ থেকে ফেক ভিডিও চালিয়ে পরিস্থিতি নষ্ট করার চেষ্টা করছে। এর থেকে বিরত থাকুন। সরকারের কিছু পলিসি আছে।অনেকে আসতে চাইছে,সেখানে বর্ডার সিকিউরিটি আটকাচ্ছে। প্লেনে আসছে। সবাইকে বলি প্ররোচনা সৃষ্টি হতে পারে এমন কোনও মন্তব্য করবো না, যাতে সবাই বিব্রত হয়।

আরও পড়ুন: ব্রায়ান জ্বরে কাবু গোটা শহর

মুখ্যমন্ত্রী কড়া ভাষায় বলেন, এবিষয়ে কেন্দ্রীয় সরকারের গাইড লাইন মেনে চলি। এমন একটা দৃষ্টান্ত সৃষ্টি করবে বাংলা দেখিয়ে দেবে। পশ্চিমবঙ্গ বা ভারতের কোনও জায়গা দখলের মুরোদ নেই বাংলাদেশের। যদি কেউ বিচ্ছিন্ন করতে আসে তার জবাব পাবে। বাংলা বিহার নিয়ে নেবে আমরা বসে বসে ল্যাবেনচুস খাব। আমরা সবাই আমরা সবাইকে রক্ষা করবো। সেইসঙ্গে তিনি সাফ জানিয়ে দিয়েছেন, ভারত অখণ্ড। কেবিনেট যিনি গিয়েছেন,আশা করবো শান্তি ফিরে আসুক।অন্য কারও উস্কানিতে আমরা উস্কানি দিই। গরীব মানুষ রা আটকে যাচ্ছে।আমাদের কোনও অসুবিধা নেই। বাংলাদেশের রাজনীতির সঙ্গে আমাদের কোনও যোগ নেই।